Document ID: /roh_data/filtered/fineweb-2-filterrobots_roh.jsonl.gz/53746

Esther Krättli
En il discurs cun pluriling-gr.ch declara dr. Christina vom Brocke che per ella il plurilinguissem haja ina funcziun da clav en nossa societad. Gia cun ses agens uffants haja ella tschertgà pussaivladads da crear in contact cun autras linguas. Il cudesch tracta en l’emprima part l’acquisiziun da la lingua e dumondas da l’acquisiziun da la segunda lingua. En la segunda part suondan lura cussegls pratics ed indicaziuns pertutgant materialias. I vegn dilucidà dumondas sco la cumpetenza e la muntada da l’emprima lingua per il plurilinguissem, l’adiever da las singulas linguas, l’access linguistic a la vita quotidiana e a munds d’experientscha ordaifer. Il mussavia pratic dat impuls per ina realisaziun cumpatibla cun il mintgadi e criteris per la schelta d’ulteriur material nizzaivel.